Astano TI

Astano estas komunumo de la Komunumaro Sessa kaj la Distrikto Lugano en Kantono Tiĉino, Svislando. Ĝi havis 294 loĝantojn je la 31-a de decembro 2011.

 Geografio 
Astano situas en la tiĉina regiono Malcantone ĉe la suda deklivo de Monto Lema meze inter la Lago de Lugano kaj la Majora Lago. La komunumo konsistas el la vilaĝo Astano kaj la setlejoj Cimavalle, Erbagni kaj Tendra.Fonto: Reta mapo 1:20000 de Swisstopo

La teritorio de la komunumo etendiĝas sur areo de 3,78 km², de kiuj 82,2% estas kovritaj de arbaro, 8,6% servas por agrikulturo kaj 8,9% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Astano limas en nordnordoriento al Novaggio, en nordoriento al eksklavo de la komunumo Bedigliora, en oriento al la eksklavo Bombinasco de la komunumo Curio, en sudo al Sessa, kaj en oriento kaj nordoriento al Dumenza (VA, Italio).

 Trafiko 
Astano situas komplete flanke de la gravaj trafikvojoj. Tra Astano pasas kurboriĉa flanka konekta vojo de Sessa al Bedigliora. La plej proksima alveturejo al la svisa aŭtovojo A2 estas Lugano-Sudo, kiu situas proksimume 20 kilometrojn nordoriente de la komunumo. Pre de buslinio de Sessa al Novaggio la komunumo estas konektita al la publika transportreto.

 Historio 
La unua dokumenta mencio de Astano datiĝas el la jaro 1272 kiel Astanum. Dum mezepoko la Monaĥejo San Pietro in Ciel d'Oro en Pavese posedis bienojn en Astano, kiu havaĵo en 15-a jarcento transiris al la Monaĥejo Santa Caterina en Lugano. En la jaro 1612 Astano fariĝis memstara paroĥo.Fonto: Bernardino Croci Maspoli:  Astano en Historia Leksikono de Svislando (2009-08-25)

 Vidu ankaŭ 
 Aliaj signifoj de Astano

 Notoj kaj referencoj 


 Eksteraj ligiloj 

 Oficiala retejo de la komunumo Astano